Pályázati értesítő II. évfolyam 9. szám
2014/9. hírlevél
Itt van az ősz, itt van újra... de pályázatok sajnos még mindig nincsenek. Azért ne csüggedjünk, hamarosan úgyis arról fogok beszámolni Önnek, hogy milyen fantasztikus pályázatok jönnek, és biztos vagyok benne, hogy az Ön szervezetének is találni fogunk megfelelőt.
Néhány fontos információt most is elküldök Önnek, remélem hasznos lesz. Jó olvasgatást kívánok!
Üdvözlettel: Baksa Eszter
Az EU jogszabályok szerint a magyar vállalkozásokat is kategóriákba kell sorolni. Az árbevétel, valamint a nyereség alapján, de legfőképpen a létszám alapján lehet ezeket kategorizálni. A köznyelvben általában mást jelentenek ezek a fogalmak, de jó tudni, hogy a pályázatok hogyan értelmezik.
Mikrovállalat: 1-10 fő közötti munkavállaló, beleértve a tulajdonost is
Kisvállalat: 11-50 fő közötti munkavállaló
Középvállalat: 51-250 fő közötti munkavállaló
Nagyvállalat: 251 főnél több munkavállalót foglalkoztató cég
Önkormányzatoknak és intézményeiknek (pl. óvodáknak, iskoláknak, stb.)
Önkormányzatok és intézményeik épületenergetikai fejlesztése megújuló energiaforrás hasznosításával kombinálva a konvergencia régiókban - Budapest és Pest megye kivételével az összes régióban elérhető, maximum 150 millió forintig, 100%-os támogatással 2014. október 1-ig
Ipartelepítés Közép-Dunántúlon (Komárom-Esztergom, Fejér és Veszprém megye) - akár 60%-os támogatás építésre, bővítésre és eszközbeszerzésre ha legalább 35 fő részére munkahelyet teremt
Vállalkozóvá válási támogatás a Munkaügyi Központoknál - egyéni vállalkozás, társas vállalkozás, őstermelői tevékenység indításához maximum 3 millió forintos támogatás
Várható pályázatok vállalkozások részére
Versenyképes IKT szektor fejlesztése - kutatás-fejlesztés és partnerkeresés 75%-os támogatása, maximum 20 millió forint igényelhető
Várható pályázatok iskoláknak, non-profit szervezeteknek, önkormányzatoknak
Uszodák, tornatermek, tantermek fejlesztése, óvodai férőhelyek bővítése - 2015. szeptemberig további férőhelyekkel bővülnek az óvodák, uszodákat építhetnek az ország több pontján
Ügyfeleim kérdezték
Kérdés: Családi ház felújítására is lehet majd pályázni? Válasz: Ahogy korábban is, úgy várhatóan a jövőben is elsősorban a cégeket, társadalmi szervezeteket, közintézményeket fogják a pályázatokon keresztül támogatni. Lakossági pályázatokra várhatóan kevés forrás lesz. Amennyiben megjelenik ilyen jellegű pályázat, azonnal értesíteni fogom.
Ha Önnek is van olyan kérdése, amire még nem adtam választ, kattintson ide és írjon email-t.
Amikor éppen nincsenek pályázatok...
Amikor éppen nincsenek pályázatok, én akkor sem unatkozom, hiszen ahogy azt már Ön is látta a korábbi Pályázati Értesítőkből, vannak nyertes projektek, melyek megvalósítás alatt állnak. Ezekhez folyamatosan beszámolókat és kifizetési kérelmeket készítek, hogy ügyfeleim minél előbb az elnyert támogatáshoz jussanak. Ha van olyan projektje, amit nem én írtam, de az elszámolásnál szüksége lenne segítségre, szívesen állok rendelkezésére Önnek is!
Pályázatok - Pályázzatok a Facebook -on is